18 கார்பன் α-லினோலெனிக் அமிலத்தில் DHA அல்லது EPA ஆகியவற்றைப் போன்ற அதே இதயகுழலிய நன்மைகள் எதுவும் காணப்படவில்லை. தற்போது உடல்நலம் பேணும் 'ஒமேகா 3' கொண்டுள்ளவை எனக் கூறி சந்தைப்படுத்தப்படும் பல தயாரிப்புகள் சந்தையில் உள்ளன. ஆனால் அவற்றில் α-லினோலெனிக் அமிலம் (ALA) மட்டும் உள்ளதே தவிர EPA அல்லது DHA ஆகியவை இல்லை. இந்தத் தயாரிப்புகளில் உயர் நிலைத் தாவர எண்ணெய்கள் மட்டுமே உள்ளன, மேலும் DHA ஐ உருவாக்க வேண்டுமானால் உடல் அவற்றை மாற்ற வேண்டும், இதனால் இவை செயல்திறன் குறைந்தவையாகக் கருதப்படுகின்றன. DHA மற்றும் EPA ஆகியவை கடல்நீரில் வாழும் மைக்ரோஆல்காக்களால் உருவாக்கப்படுகின்றன. பின்னர் மீன்கள் இவற்றை உட்கொண்டு மீன்களின் அக உறுப்புகளில் இவை சேமிக்கப்படுகின்றன. மீன்களைக் கொல்வதில் ஒருவருக்கு நெறிமுறை சிக்கல் இருந்தால் அல்லது மீனிலுள்ள பாதரசம் மற்றும் கடலிலுள்ள மாசுபடுத்திகள் பற்றி ஒருவருக்கு கவலை இருந்தால் சைவ மூலமாக மைக்ரோஆல்காக்களிலிருந்து DHA ஐ நேரடியாக உற்பத்தி செய்யலாம். சுருள் சிரை போன்ற இரத்த சுழற்சி தொடர்பான குறிப்பிட்ட சிக்கல்கள் உள்ளவர்களுக்கு EPA மற்றும் DHA ஆகியவற்றைக் கொண்டுள்ள பொருள்களை உட்கொள்வதினால் நன்மை விளைகிறது. அது இரத்த ஓட்டத்தை ஊக்குவித்து ஃபிப்ரின் (fibrin) உடைத்தலை அதிகரிக்கிறது. ஃபிப்ரின் என்பது இரத்தம் கெட்டியாதல் மற்றும் தழும்பு உருவாதலில் ஈடுபடும் சேர்மமாகும். மேலும் இது இரத்த அழுத்தத்தைக் குறைக்கிறது என்பதும் நிரூபிக்கப்பட்டுள்ளது.
"n" −3 கொழுப்பு அமிலங்கள் இரத்த ட்ரைகிளிசரைடின் அளவைக் குறைக்கின்றன என்பதற்கும் இவற்றை வழக்கமாக உட்கொள்வதால் இரண்டாம் நிலை மற்றும் முதல்நிலை மாரடைப்பு ஏற்படும் ஆபத்து குறைகிறது என்பதற்கும் வலுவான அறிவியல் பூர்வ ஆதாரம் உள்ளது.

முடக்குவாதம் மற்றும் இதய குருதி ஊட்டக்குறை போன்ற நிலைகளுக்கான சில நன்மைகள் இருப்பதாகவும் கூறப்பட்டுள்ளது.

"n" -3 கொழுப்பு அமிலங்களை கூடுதலாக எடுத்துக்கொள்வதால் உளச்சோர்வு மற்றும் மனக்கலக்கம் போன்ற நிலைகளில் உதவியாக இருக்கும் என்பதற்கு ஆரம்ப நிலை ஆதாரங்களே உள்ளன. 
"n" -3 கொழுப்பு அமிலங்களை மட்டும் கூடுதலாக வழங்குவதனாலும் மருத்துகளுடன் சேர்த்து வழங்குவதனாலும் குறிப்பிடத்தக்க அளவு அதிக முன்னேற்றம் ஏற்படுகிறது என்பதை ஆய்வுகள் கூறுகின்றன.
இருப்பினும், ஒரே ஒரு ஆய்வு மட்டும் இதய நோயாளிகளுக்கு ஏற்படும் உளச்சோர்வுக்கும் "n" -3 கொழுப்பு அமிலங்கள் கூடுதலாக வழங்குவதற்கும் எந்தத் தொடர்புமில்லை எனக் கண்டறிந்துள்ளதாக "நியூ யார்க் டைம்ஸ்" (New York Times) கூறுகிறது .

மீன் எண்ணெய் உட்கொள்வதால் குருதியோட்டக்குறை மற்றும் த்ராம்போட்டிக் தாக்கம் (thrombotic) ஆகியவை ஏற்படும் ஆபத்து குறையும் என சில ஆராய்ச்சிகள் கூறுகின்றன. இருப்பினும், மிக அதிக அளவுகளால் சீரத் தாக்கம் ஏற்படும் ஆபத்து அதிகரிக்கலாம் (கீழே காண்க). குறைந்த அளவுகள் இந்த ஆபத்துடன் தொடர்புடையவை அல்ல, நாளொன்றுக்கு மொத்தம் 3 கிராம்கள் உள்ள EPA/DHA எடுத்துக்கொள்வது என்பது இரத்தப்போக்கு ஆபத்தை அதிகரிக்காதபடி பாதுகாப்பானதாகக் கருதப்படுகிறது. மேலும் குறிப்பிடத்தகும்படியான அதிக அளவு உட்கொள்ளலைப் பயன்படுத்தி செய்யப்பட்ட பல ஆய்வுகள் (எடுத்துக்காட்டுக்கு: 2003 ஆம் ஆண்டின் ஆய்வு 4.4 கிராம்கள் EPA/2.2 கிராம்கள் DHA) பெரிய அளவிலான பக்க விளைவுகள் எதுவும் இல்லை எனக் காட்டியுள்ளன. இயற்கையான மீன் மூலங்களிலிருந்து கிடைக்கும் உடல்நல நன்மைகளை "n" −3 இன் தாவர மூலங்கள் கொடுப்பதில்லை எபதற்கான ஆதாரம் உள்ளது.

மீன்
பிற மூலங்கள்
உடல்நல நன்மைகள்
உயிரியல் முக்கியத்துவம்